Futsalin maailmanmestaruuskilpailut 2012
Futsalin maailmanmestaruuskilpailut 2012 olivat seitsemännet FIFA:n järjestämät futsalin maailmanmestaruuskilpailut, jotka pelattiin Thaimaassa 1.–18. marraskuuta 2012. Lopputurnaukseen osallistui yhteensä 24 maata. Lopputurnauksessa pelattiin yhteensä 52 ottelua ja kisakaupunkeina toimivat Bangkok ja Nakhon Ratchasima.Maailmanmestaruuden voitti Brasilia, joka kukisti finaalissa Espanjan jatkoajalla 3–2. Kolmanneksi selvitti tiensä Italia kukistettuaan Kolumbian pronssiottelussa. Turnauksen parhaaksi pelaajaksi valittiin Brasilian Neto.